
Laste arvu suurendamine 

Narva Lasteaia Marjake sõime- ja lasteaiarühmas
1. Asjaolud ja menetluse käik
Narva Lasteaed Marjake on tavaline 3-rühmaline lasteasutus, milles 2015/2016. õppeaastal on 1 sõimerühm ja 2 lasteaiarühma. Narva Lasteaia Marjake rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Marjake hoolekogu on teinud ettepaneku suurendada laste arvu sõimerühmas Sipelgakesed kuni 16 last, lasteaiarühmas Mesilakesed kuni 24 last. (04.09.2015. a hoolekogu koosoleku protokoll nr 1). Narva Lasteaia Marjake direktor esitas 06.10.2015. a Narva Linnavalitsuse Kultuuriosakonnale vastavasisulise taotluse nr 3-1/28.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaias Marjake järgmiselt:
3.1 sõimerühmas Sipelgakesed kuni 16 last;
3.2 lasteaiarühmas Mesilakesed kuni 24 last.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

